Document ID: /roh_data/filtered/fineweb-2-filterrobots_roh.jsonl.gz/46864

Il chantun Grischun intensivescha sias controllas tar plazzals. Il chantun pretenda da tut las interpresas che las prescripziuns d’igiena e da distanza da segirezza vegnan garantidas. Ina serrada generala d’interpresas e plazzas n’è dentant nagin’opziun, ha communitgà il stab directiv chantunal.
Durant ils ultims dis hai dà pliras pretensiuns ch’il chantun surpiglia las mesiras dal Tessin e serra plazzals. En la regiun Moesa èn gia serrads numerus plazzals. Il chantun veglia dentant sa tegnair vid las prescripziuns da la Confederaziun. Per che questas mesiras vegnian resguardadas ha la Polizia chantunal augmentà sia preschientscha.
Glindesdi è la regenza s'inscuntrada cun la regiun Moesa: